༈ བློ་བཟང་རྒྱལ་བའི་དབང་པོའི་ཆོས་ཀྱི་རྔ། །སྙན་གྲགས་དབྱུ་གུས་བསྐུལ་
ཏེ་བརྡུངས་པའི་སྒྲས། ཡིད་ཅན་རྨོངས་པའི་གཉིད་ལས་སློང་མཛད་པ། །ཟླ་བྲལ་
སྐྱབས་ཀྱི་དམ་པར་གསོལ་བ་འདེབས། །འཇམ་མགོན་དབྱངས་ཅན་ལྷ་ཡིས་རྗེས་
བཟུངས་མཐུས། །གཞུང་ལུགས་རྒྱ་མཚོའི་དགོངས་དོན་འབྱེད་པ་ལ། །མི་ཟད་
སྤོབས་པའི་མགྲིན་པ་གཟེངས་མ་ཐོབ། །རྗེ་བརྩུན་སྨྲ་བའི་དབང་པོར་ × _ ལུང་
རྟོགས་ཡོན་ཏན་ནོར་བུའི་བ་གམ་རྩེར། །རྣམ་དཀར་འཕྲིན་ལས་དར་ཆེན་ཕྱར་བ་
ལས། །ཡིད་ཅན་ཕན་བདེའི་དགའ་སྟོན་རྒྱས་པའི་གཉེན། །རྗེ་བཙུན་བསྟན་འགྲོའི་
མགོན་ལ× མཁས་བཙུན་བཟང་པོར་གྲགས་པའི་དབྱར་སྐྱེས་རྔ། །མདོ་རྒྱུད་ཆོས་
ཀྱི་ཆར་དང་ལྷན་ཅིག་ཏུ། །བསྒྲགས་པས་བློ་གསལ་མདོངས་མཐའ་དགའ་བདེའི་
གར། །འཕེལ་མཛད་རྗེ་བཙུན་བླ་མ × བདེ་སྟོང་ཟུང་འཇུག་ཡེ་ཤེས་ལྷ་ལམ་ངོས།
།མདོ་སྔགས་ཆོས་ཚུལ་སྣང་བ་རབ་འབར་གཟིས། །ཐུབ་བསྟན་འདབ་བརྒྱ་འཕེལ་
བའི་གཉེན་གཅིག་པུ། །མཁན་ཆེན་བཅུ་གཉིས་བདག་པོར ྾× གཞན་ཡང་ཆོས་གྲྭ་
ཆེ་འདིའི་ཁྲི་འཕངས་རྩེར། །ལེགས་བཤད་གཡས་འཁྱིལ་སྐྱེ་བ་ལྔ་པའི་སྒྲ། །སྒྲོག་
མཁས་བཤེས་གཉེན་སྤྱི་དང་ཁྱད་པར་དུ། །ཡོངས་འཛིན་ཆོས་ཀྱི་རྒྱལ་པོར× ཞེས་
ཤེལ་དཀར་ལེགས་བཤད་གླིང་གི་མཁན་བརྒྱུད་གསོལ་འདེབས་ཀྱི་ཁ་སྐོང་འདི་ཡང་
དགེ་སྐོས་ཆེན་མོ་རབ་འབྱམས་སྨྲ་བ་དགེ་འདུན་བསྟན་འཛིན་གྱིས་གསུང་ཤོག་གི་
ལམ་ནས་བསྐུལ་ངོར་བན་རྒན་དྷརྨ་བྷ་དྲས་སྦྱར་བའོ། །